雖然呢條命題嗌做祖父悖論，實際上佢並唔單只淨係講出唔出到世嘅問題。呢個問題實際上係質疑時間旅行究竟得唔得，亦即係話時間可能係根本逆轉唔到嘅。因此祖父悖論又嗌做時間旅行悖論（si4 gaan3 leoi5 hang4 bui6 leon6）。呢個問題有好多種變裝，比如話有個科學家甲整咗部時光機，佢返咗過去殺咗自己，如果佢殺人嘅時候喺發明部機之前嘅話，即係話部機無誕生到啦，亦就無所謂穿越時光。呢個唔單只係科學問題，亦係個哲學問題，喺哲學上嗌做autoinfanticide（意思係「臊蝦自殺」）就係話返到自己重係臊蝦嘅時候，然後殺咗自己。